CELEX: 31995R1533
Language: el
Date: 1995-06-29 00:00:00
Title: Κανονισμός (ΕΚ) αριθ. 1533/95 του Συμβουλίου της 29ης Ιουνίου 1995 για τον καθορισμό, για την περίοδο εμπορίας 1995/96, ορισμένων τιμών στον τομέα της ζάχαρης και του αντιπροσωπευτικού ποιοτικού τύπου τεύτλων

Avis juridique important

|

31995R1533

Κανονισμός (ΕΚ) αριθ. 1533/95 του Συμβουλίου της 29ης Ιουνίου 1995 για τον καθορισμό, για την περίοδο εμπορίας 1995/96, ορισμένων τιμών στον τομέα της ζάχαρης και του αντιπροσωπευτικού ποιοτικού τύπου τεύτλων  

Επίσημη Εφημερίδα αριθ. L 148 της 30/06/1995 σ. 0009 - 0010

ΚΑΝΟΝΙΣΜΟΣ (ΕΚ) αριθ. 1533/95 ΤΟΥ ΣΥΜΒΟΥΛΙΟΥ της 29ης  Ιουνίου 1995 για τον καθορισμό, για την περίοδο εμπορίας 1995/96, ορισμένων τιμών στον τομέα της  ζάχαρης και του αντιπροσωπευτικού ποιοτικού τύπου τεύτλωνΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της  αγοράς στον τομέα της ζάχαρης (1), και ιδίως το άρθρο 2 παράγραφος 3, το άρθρο 3 παράγραφος 4 και  το άρθρο 4 παράγραφος 3, την πρόταση της Επιτροπής (2), τη γνώμη του Ευρωπαϊκού Κοινοβουλίου (3), τη γνώμη της Οικονομικής και Κοινωνικής Επιτροπής (4), Εκτιμώντας: ότι, κατά τον καθορισμό των τιμών της ζάχαρης, θα πρέπει να ληφθούν υπόψη οι στόχοι της κοινής  γεωργικής πολιτικής 7 ότι η κοινή γεωργική πολιτική επιδιώκει, ιδίως, να εξασφαλίζει στο γεωργικό  πληθυσμό ένα δίκαιο βιοτικό επίπεδο, να εξασφαλίζει τον εφοδιασμό και να διασφαλίζει λογικές τιμές  καταναλωτού 7 ότι, για την επίτευξη των στόχων αυτών, είναι αναγκαίο να καθορισθεί η ενδεικτική τιμή ζάχαρης σε  επίπεδο το οποίο, λαμβάνοντας ιδίως υπόψη το επίπεδο που απορρέει για την τιμή παρέμβασης, θα  εξασφαλίζει στους παραγωγούς τεύτλων ή ζαχαροκαλάμων δίκαιη αμοιβή χωρίς ταυτόχρονα να θίγει τα  συμφέροντα των καταναλωτών, και το οποίο θα δύναται επίσης να διατηρήσει την ισορροπία μεταξύ των  τιμών των κυρίων γεωργικών προϊόντων 7 ότι, λόγω των χαρακτηριστικών της αγοράς ζάχαρης, η εμπορία εμφανίζει περιορισμένους σχετικά  κινδύνους 7 ότι, κατά συνέπεια, για τον καθορισμό της τιμής παρέμβασης της ζάχαρης, η διαφορά  μεταξύ της ενδεικτικής τιμής και της τιμής παρέμβασης δύναται να καθορισθεί σε ένα επίπεδο σχετικά  χαμηλό 7 ότι η τιμή βάσης των τεύτλων πρέπει να ορισθεί λαμβάνοντας υπόψη την τιμή παρέμβασης, τα έσοδα των  επιχειρήσεων από την πώληση μελάσσας που εκτιμώνται σε 7,61 Ecu ανά 100 χιλιόγραμμα, ποσό προκύπτον  από την τιμή μελάσσας που ορίζει το άρθρο 14 παράγραφος 2 του κανονισμού (ΕΟΚ) αριθ. 1785/81 και  εκτιμάται σε 8,21 Ecu ανά 100 χιλιόγραμμα, τα έξοδα μεταποίησης και παράδοσης των τεύτλων στα  εργοστάσια και επί τη βάσει απόδοσης υπολογιζόμενης για την Κοινότητα σε 130 χιλιόγραμμα λευκής  ζάχαρης ανά τόνο τεύτλων περιεκτικότητας σε ζάχαρη 16 %, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1.  Η ενδεικτική τιμή της λευκής ζάχαρης καθορίζεται σε 66,50 Ecu ανά  100 χιλιόγραμμα. 2.  Η τιμή παρέμβασης της λευκής ζάχαρης καθορίζεται σε 63,19 Ecu ανά 100 χιλιόγραμμα για τις μη  ελλειμματικές ζώνες της Κοινότητας. Άρθρο 2  Η κοινοτική τιμή βάσης των τεύτλων καθορίζεται σε 47,67 Ecu ανά τόνο στο στάδιο της  παράδοσης στον τόπο συγκέντρωσης. Άρθρο 3 Τα τεύτλα του αντιπροσωπευτικού ποιοτικού τύπου εμφανίζουν τα ακόλουθα χαρακτηριστικά: α) ποιότητα υγιής, ανόθευτη και σύμφωνη με τα συναλλακτικά ήθη 7 β) περιεκτικότητα σε ζάχαρη 16 % κατά την παραλαβή. Άρθρο 4 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα  των Ευρωπαϊκών Κοινοτήτων. Εφαρμόζεται από την περίοδο εμπορίας 1995/96. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Λουξεμβούργο, 29 Ιουνίου 1995. Για το Συμβούλιο Ο Πρόεδρος J. BARROT (1) ΕΕ αριθ. L 177 της 1. 7. 1981, σ. 4. Κανονισμός όπως τροποποιήθηκε  τελευταία από τον κανονισμό (ΕΚ) αριθ. 1101/95 (ΕΕ αριθ. L 110 της 17. 5. 1995, σ. 1). (2) ΕΕ αριθ. C 99 της 21. 4. 1995, σ. 8. (3) ΕΕ αριθ. C 151 της 19. 6. 1995. (4) ΕΕ αριθ. C 155 της 21. 6. 1995, σ. 21.